cyanic-selkie/wikianc huggingface dataset:
Gilbert Ryle
Lewe
Hy is gebore in Brighton, Engeland  in 1900 en word groot in 'n leergierige omgewing. Sy vader was 'n dokter en het ook 'n besonderse belangstelling in filosofie en astronomie. Sy vader sou ook 'n ruim biblioteek nalaat. Ryle gaan na Brighton College, net soos sy broers John en George. In 1919 begin hy studeer aan die Queens Kollege in Oxford. Oorspronklik fokus hy op klassieke studies, maar sou gou daarna verskuif na filosofie. Hy het met onderskeiding geslaag en in 1924 word hy 'n pos aangebied aan die Christ Church, Universiteit van Oxford. Hier bly hy tot die uitbreek van die Tweede Wêreldoorlog. Vanweë sy talent vir tale word hy in die Tweede Wêreldoorlog gewerf deur die Britse intelligensiediens. Daarna word hy Wayneflete Professor in die metafisika aan Oxford universiteit. In 1949 sou hy sy hoofwerk The Concept of Mind publiseer. Van 1945 tot 1946 was hy voorsitter van die Aristotelian Society en van 1947 tot 1971 sou hy in die redaksie dien van die filosofiese tydskrif Mind. Ryle sterf op 6 Oktober 1976 in Whitby, Noord-Yorkshire.
Mabel Malherbe
Vrouestemreg
Nadat genl. J.B.M. Hertzog onderneem het as sy regering ná 1929 verkiesing weer aan bewind kom, hy self in 1930 ’n mosie vir vrouestemreg sou indien, het Malherbe op die Transvaalse kongres van die Nasionale Vroueparty ’n pleidooi vir vrouestemreg gelewer: "Die tyd het aangebreek dat ons ons sonder versuim moet bekwaam vir die nuwe verantwoordelikheid wat waarskynlik op ons gelê sal word. Gesondheidstoestande, huisvesting en opvoeding lê baie na aan ’n vrou se hart. Die opvoeding van ons toekomstige moeders – dit moet tog in ons hande lê. Die pligte van ’n vrou en moeder beskou ek as die allerhoogste roeping in ons samelewing. Daarop rus wel deeglik die verpligting van bekwaamheid net soos vir enige ander pos, dié van onderwyseres, dokter of wat ook al, in die maatskappy. En sal die vrou wat haar verstand so ver ontwikkel het, terugdeins vir die grote huishouding van die staat? Sal sy dan hier ook nie haar verkrege wysheid, haar ervaring, haar lewendige belang in die welvaart van haar gesin, haar volk en die mensheid laat geld nie? Waar vader en moeder saam met kennis die juiste leiding van hul huislike sake behartig, kan hulle net so goed saam die landsake bespreek, sodat hul saam hulle stem kan uitbring vir die welvaart van die hele volk.
Swangerskap
Aangebore gebreke
Tydens swangerskap (en ook in die maande voor swangerskap, indien moontlik) word vrouens aangeraai om foliensuur in te neem, wat die kans op spina bifida drasties verlaag. Spina bifida is 'n gebrek waarby die werwelkolom nie heeltemal toemaak nie. In die ergste gevalle lei dit tot hidrokefalus ('n sg. "waterkoppie"), waar daar te veel vloeistof op die baba se brein is. Ander gevolge is volledige of gedeeltelike verlamming, probleme tydens urinering en ontlasting, leerprobleme, depressie en sosiale en seksuele probleme.
Gilbert Ryle
Filosofie as kartografie
Ryle was daarvan oortuig dat dit nie langer moontlik was vir 'n filosoof om die taak van die filosofie nog te sien as die studie van die geestelike/verstandelike (nie-materiële) teenoor die fisiese voorwerpe (materiële) nie. Ryle stel 'n alternatief voor naamlik 'n soektog na voorwerpe wat in hul natuurlike aard nog fisies nog geestelik/verstandelik is. Hiermee bedink hy die analogie van filosofie as kartografie. Begaafde sprekers van 'n taal is volgens Ryle, vir 'n filosoof soos wat 'n gewone dorpsbewoner is vir 'n kartograaf: die gewone dorpsbewoner ken haar eie dorp goed, en is vertroud met die dorp se inwoners en geografie, maar hierdie kennis sal sy slegs op die praktiese vlak besit, en nie op teoretiese vlak nie. Die dorpsbewoner dink oor haar dorp in persoonlike en praktiese terme, terwyl die kartograaf net in neutrale, publieke terme dink.
Swangerskap
Aangebore gebreke
Progerie, ook bekend as vroegbejaardheid, is 'n skaars genetiese aandoening wat verskeie vorms kan aanneem. In 'n algemene geval word dit gekenmerk aan die "vroegbejaarde" voorkoms in kinders. Dit is 'n lewensgevaarlike gebrek wat by kinders tussen 1,5 jaar en twee jaar gediagnoseer kan word. Groeiprobleme, verlies van liggaamsvet en hare, bejaarde vel en aarverkalking is sommige van die tekens van progerie. Aarverkalking is die vernaamste doodsoorsaak by kinders met progerie, gewoonlik tussen die ouderdom van 8 en 21 jaar.
Mabel Malherbe
Vrouestemreg
"Die twee grootste redes waarom ons die reg wil hê om te stem, is (1) om die lewe vir ons kinders veilig en gelukkig te maak, (2) omdat ons reken dat vroue daardeur hul ewewig sal terugkry. Deur die stemreg word die vrou gedwing om 'n verstandige en meer doeltreffende deel te neem aan die lewe: sy moet saam met die man aan die vooruitgang van die wêreld arbei. Die staatsmanne weet ook dat pligsgevoel deur verantwoordelikheid gebore word."
Swangerskap
Aangebore gebreke
Turner-sindroom is een van die algemeenste chromosoomafwykings en 'n gebrek wat slegs meisies aantas. Dit kom voor wanneer een van die twee X-chromosome nie aanwesig of onvolledig is. Die algemeenste simptome is 'n kort bou en geen ontwikkeling van die eierstokke nie. Sommige meisies het ook 'n gewebde nek, arms wat ietwat abnormaal draai onder die elmboog en 'n lae haarlyn agter haar kop. Dit is nie 'n uiters gevaarlike gebrek nie en meisies wat voldoende mediese sorg ontvang behoort 'n normale lewe te kan lei. Iemand wat aan Turner-sindroom lei is wel gevoelig vir hart-, nier- en skildklierkwale asook onvrugbaarheid.
Mabel Malherbe
Vrouestemreg
In Maart 1930 het Hertzog die vrouestemregwetsontwerp ingedien, en op 19 Mei 1930 het dit wet geword. Met die samesmelting van die Nasionale en Nasionale Vroueparty in 1931 het Malherbe uitvoerende lid van die Transvaalse NP geword.
Pous Nicolaas II
Nicolaas II was die 155ste pous van die Rooms-Katolieke Kerk.
Swangerskap
Miskrame en doodgebore babas
Spontane aborsie vóór week 20 word 'n "miskraam" genoem. Een van die algemeenste redes vir 'n miskraam is wanneer 'n bevrugte eiersel aan die baarmoeder vasheg, maar die embrio glad nie vorm nie of reeds vroeg afsterf en nie verder ontwikkel nie, 'n sogenaamde "geskende eier" of "windeier".
Gilbert Ryle
Filosofie as kartografie
Filosowe kan so dus deur 'n "kaart te skets" van bepaalde woorde en sinsdele van 'n uitspraak, wat Ryle noem "implication threads" skep. Dit ontsluit die idee dat elke onderdeel van 'n uitspraak tot die uitspraak bydra op 'n manier dat, indien hierdie onderdeel verander word, die uitspraak self 'n ander implikasie sou hê. Die taak van 'n filosoof bestaan daaruit om ook die rigting en grense van so 'n "implikasie-ontwerp" te skets. Mens moet dan die betekenis van hierdie implikasie-ontwerpe soek deur te kyk hoe dit gebruik word.
Mabel Malherbe
Provinsiale en Volksraad
duimnael|links|Mabel Malherbe, omstreeks 1931. Genl. Hertzog, leier van die Nasionale Party en eerste minister van die Unie het ná sy party se volstrekte oorwinning in die verkiesing van 1929, in 1930 toegegee aan die eise van sy volgelinge om die wit bevolking se posisie te verstewig deur net aan wit vroue stemreg toe te ken. Dit het hy gedoen in die aangesig van ’n moontlike bedreiging deur bruin en swart kiesers in Kaapland wat destyds, onderhewig aan streng maatstawwe sodat hul getalle nooit groot was nie, saam met wit kiesers op ’n gemeenskaplike kieserslys geregistreer was en saam met hulle kon stem. Nadat die stemreg na wit vroue uitgebrei is, is die stemregkwalifikasies vir alle wit kiesers in Kaapland en Natal afgeskaf.
Swangerskap
Miskrame en doodgebore babas
'n Ander algemene rede vir 'n miskraam is 'n ektopiese swangerskap: wanneer die bevrugte eiersel op 'n ander plek dan die baarmoeder vasheg, byna altyd in die eierleiers (of fallopiusbuise). Hierdie buise is nie bedoel om 'n groeiende embrio te huisves nie en die bevrugte eier kan dus nie normaalweg ontwikkel nie.
Wanneer 'n genetiese fout optree tydens die bevrugtingsproses is daar sprake van 'n Mola- of molêre swangerskap. In só 'n geval ontwikkel daar abnormale weefsel in die baarmoeder. In sommige gevalle ontwikkel die bevrugte eier nooit tot 'n embrio nie ('n volledige Mola-swangerskap) of ontwikkel die embrio abnormaal en kan dit nie oorleef nie (gedeeltelike Mola-swangerskap).
Gilbert Ryle
Die konsep van die gedagte
In sy hoofwerk, The Concept of Mind (1949) betoog Ryle dat die tradisionele opvatting van die Kantianse dualisme, wat dominerend is in die Westerse filosofie, verwerp moet word. Die idee dat daar 'n gees onafhanklik van die liggaam bestaan is volgens Ryle 'n foutiewe beeld, voortspruitend uit 'n tyd toe die biologiese wetenskappe nog nie bestaan het nie. Hy sien dualisme dan ook as 'n kategoriefout (category-mistake).
Hierdie kategoriefout wat filosowe maak kom voor uit die idee dat die gees enersyds en die liggaam andersyds tot dieselfde kategorie behoort. Hy beskou dit as die geval in die werk van die idealisme, wat die materiële tot die geestelike reduseer asof dit tot dieselfde kategorie behoort, en die materialisme, wat net die omgekeerde doen. Hy lê dit verder uit aan die hand van 'n aantal analogiese voorbeelde. So verwys hy na die voorbeeld van iemand wat rondgewys word in 'n universiteit en lesinglokale, gange en ouditoriums sien, maar tog nog op die einde vra wanneer word hy nou die ware "universiteit" gewys. 'n Ander voorbeeld wat hy op wys is die van 'n toeskouer wat 'n groep soldate sien verby loop, en dan tog nog vra wanneer hy nou die "leër divisie" te siene gaan kry. 'n Laatste voorbeeld is van 'n ander aard, naamlik die vraag van 'n toeskouer – na hy bekendgestel word aan 'n krieketspel en die spelers – wie, wat of waar die befaamde esprit de corps (spangees) nou is.
Mabel Malherbe
Provinsiale en Volksraad
Omdat in die Unie vyf jaar moes verloop tussen algemene verkiesings, sou die volgende verkiesing eers in 1934 gehou word, maar weens die Groot Depressie het Hertzog se NP en genl. Jan Smuts se Suid-Afrikaanse Party in 1933 ooreengekom om ’n koalisie te vorm. Dit het gelei tot ’n vervroegde algemene verkiesing op 17 Mei 1933 waarin NP- en SAP-kandidate mekaar nie sou teenstaan nie. Met die stigting van die Verenigde Party op 5 Desember 1934 het Malherbe dadelik haar plek in die uitvoerende komitee van die nuwe party ingeneem. Vroue het reeds op 27 Januarie 1932 in ’n tussenverkiesing in die kiesafdeling Von Brandis die eerste keer kans gekry om te stem. Die eerste vrou wat as Volksraadslid verkies is, was Leila Reitz, SAP-koalisiekandidaat vir Parktown, hoewel onbestrede. In Junie 1933 het die verkiesings vir die vier Provinsiale Rade plaasgevind en word N.B. Spilhaus Kaapland se eerste vroue-LPR toe sy die paal haal as onafhanklike kandidaat in Rondebosch.
Pous Nicolaas II
Biografie
Pous Nicolaas II is gebore as Gerard van Boergondië (Frans: Gérard de Bourgogne) in Chevron, Savoje tussen 990 en 995. Hy word ook Gerald van Lotaringe (Frans: Gerald de Lorraine) genoem. Voor sy verkiesing was hy biskop van Florence. Op 6 Desember (of 28 Desember) 1058 volg hy Pous Stefanus IX (X) op en regeer tot sy dood op 19 Julie (of 27 Julie) 1061. Hy word opgevolg deur Pous Alexander II. Die naam ‘Nicolaas’ beteken 'oorwinnaar oor/uit die volk'.
Gilbert Ryle
Die konsep van die gedagte
Die werklike funksie van die liggaam-geestetaal bestaan daarruit om 'n beskrywing te bied van die gedrag van hoër organismes, soos die mens, veral ten opsigte van aangeleenthede soos vindingrykheid,  strategieë, die moontlikheid van abstraksie en hipotesevorming. Ryle argumenteer, dus dat die tradisionele konsep van bewussyn gebaseer is op 'n kartesiese dualistiese siening wat foutief onderskeid maak tussen liggaam en verstand of die wêreld en die verstand. Hy verwerp die idee dat die natuur gesien kan word as 'n komplekse masjien en die menslike natuur as 'n kleinere masjien in die geheel, met n "homunculus" in die hoof daarvan, wat instaan  vir lewering van intelligensie, spontaniteit en ander menslike (geestelike/gedagte) kwaliteite. Die filosoof Daniel Dennett sal hierdie klassieke opvatting die Kantianse teater noem. Hoewel volgens Ryle geestelike uitsprake en terme wel hul nut het in die beskryf en verklaar van menslike gedrag, is mense nie analoog met masjiene nie en voorts is daar nie 'n behoefte aan 'n soort verborge beginsel (soos die gees in die masjien) om die "supermeganiese" vermoeëns te verklaar nie.
Swangerskap
Miskrame en doodgebore babas
Verskeie ander faktore kan ook spontane aborsies veroorsaak of daartoe bydra, waaronder:
Pous Nicolaas II
Pontifikaat
Pous Nicolaas II was die kandidaat van Hildebrand van Sovana, (later Pous Gregorius VII) en keiserin Agnes van Poitou. Teenpous Benedictus X het die bewind oorgeneem na die dood van Pous Stefanus IX (X) op 29 Maart 1058. Nicolaas word eers op 24 Januarie 1059 in Rome gekroon. Na die kroning van Nicolaas het Benedictus uit Rome gevlug.
Manor F1-span
Die Marussia-span het sy eerste kampioenskapspunte by die 2014 Monaco Grand Prix behaal, toe sy beste bestuurder, Jules Bianchi, negende geëindig het, sodoende het Marussia die eerste Russiese vervaardiger geword om kampioenskapspunte aan te teken.
Swangerskap
Miskrame en doodgebore babas
Die rede vir die miskraam is ook 'n aanduiding of 'n vrou geneig is om 'n tweede of derde miskraam te hê, maar oor die algemeen behoort 'n vrou nie twee of drie opeenvolgende miskrame te hê nie. Indien dit wel die geval is, sal bloed- en genetiese toetse aanbeveel word om die probleem op te spoor, veral in gevalle waar die vrou ouer as 35 is of sekere mediese probleme het.
Pous Nicolaas II
Pontifikaat
Pous Nicolaas was hervormingsgesind en op 13 April 1059 vaardig hy 'n dekreet uit wat bepaal dat die pous voortaan slegs deur die kardinale verkies sal word. Ten opsigte van die Normandiërs in Suid-Italië volg hy 'n ander koers as sy voorgangers. Hy het 'n verbond gesluit met Robert Guiscard, die Normandiese leier en daardeur vrede verseker. Dit het egter nie die goedkeuring van die Duitse biskoppe gehad nie en hulle het probeer om die pous se besluite ongeldig te laat verklaar op 'n sinode in die somer van 1060.
Swangerskap
Miskrame en doodgebore babas
Ná 20 weke swangerskap word daar na 'n spontane aborsie as 'n "doodgebore baba" verwys. 'n Nadoodse ondersoek kan dikwels verklaar hoekom die fetus nie lewensvatbaar was nie, alhoewel dit nie altyd 'n standaard prosedure by 'n hospitaal is nie en soms apart aangevra moet word.
Pous Nicolaas II
Pontifikaat
Toe Nicolaas op 27 Julie 1061 sterf het die Duitsers dadelik 'n teenpous Honorius II uit Basel, verkies. Honorius was van Duitse afkoms en is voorgestel deur keiserin Agnes.
Gilbert Ryle
Die konsep van die gedagte
Ryle stel dat die funksionering van die gedagtewêreld nie losstaan van die optrede van die ligaam nie. Hulle is beide saam één. Mens moet die ligaam-gedagteprobleem nie beskou as 'n botsing tussen die fisiese en die gedagtewêreld nie, want hulle is nie van mekaar los te maak nie. Die gedagtewêreld woordeskat waaroor ons beskik is slegs 'n manier om ons optredes te beskryf. Ryle stel ook dat die oorsprong van iemand se motiveering kan gedefinieerd word aan die hand van diens "disposisies" om op 'n bepaalde manier in 'n bepaalde situasie op te tree. Verder definieer hy gedagte aktiwiteite ook as "intelligente optrede.” Daar is suiwere fenomene soos gevoel of pyn. Die enige wat daar is, is 'n stel optredes en gevoelens wat onderbreek word deur 'n algemene wyse van gedrag of neiging om op 'n bepaalde manier op te tree.
Swangerskap
Miskrame en doodgebore babas
Daar is 'n aantal algemene komplikasies wat tot 'n doodgebore baba kan lei:
22 September
22 September is die 265ste dag van die jaar in die Gregoriaanse kalender (266ste in skrikkeljare). Daar volg nog 100 dae tot die einde van die jaar.
Pous Nicolaas II
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Swangerskap
Miskrame en doodgebore babas
Ander minder algemene redes vir spontane aborsies is, onder andere, ongelukke met die naelstring, trauma, suikersiekte (van die vrou), hoë bloeddruk en babas wat te laat (ná 42 weke) gebore word. Die redes vir ongeveer 'n derde van alle doodgebore babas is steeds onbekend.
Mabel Malherbe
Provinsiale en Volksraad
Malherbe het in dieselfde verkiesing die eerste vroue-LPR van Transvaal geword. Op 23 Augustus (volgens ’n ander bron 24 Augustus) 1933 vind ’n tussenverkiesing in die Volksraadsetel Wonderboom plaas nadat dr. Herman van Broekhuizen bedank het om Suid-Afrika se spesiale gesant in Nederland te word. Malherbe verslaan die onafhanklike kandidaat P.A. Taljaard met 159 stemme en word die eerste Afrikaanssprekende asook Nasionale vrou in die Volksraad.
Swangerskap
Aborsie
Buiten 'n spontane aborsie kan die vrou self ook besluit dat sy, vir watter rede ook, nie die swangerskap wil voortsit nie. Haar opsies rakende 'n aborsie verskil van land tot land en hang ook van die ouderdom van die embrio of fetus af.
Dikwels kies die vrou, op advies van haar ginekoloog, vir 'n aborsie op grond van mediese redes (in sommige uiterste gevalle word daar ook ingegryp sonder om die vrou te raadpleeg). Algemene mediese redes vir 'n aborsie is om die lewe, fisiese of psigiese gesondheid van die moeder te red, of indien die aangebore gebrek(e) by die baba lewensgevaarlik sou wees. In die geval van meerlinge kan die aantal fetusse verminder word indien die moeder of die res van die fetusse se gesondheid bedreig word.
Indien die swangerskap ongewens is, kan 'n vrou ook vir 'n aborsie kies. Vrouens wat verkrag is of wat nie finansieel, fisies of psigies in staat is om 'n swangerskap te deurstaan of 'n kind op te voed nie, kies soms vir 'n aborsie.
Mabel Malherbe
Ná die Volksraad
Malherbe was 'n geesdriftige bewonderaar en ondersteuner van genl. Hertzog en het in die uitvoerende komitee van die Nasionale Party van Transvaal en daarna van die Verenigde Party gedien. Met die totstandkoming van die Herenigde Nasionale Party of Volksparty in 1940, nadat Hertzog se volgelinge die VP verlaat het toe sy mosie vir neutraliteit in die Tweede Wêreldoorlog in die Volksraad in September 1939 verslaan is, het sy ook in die uitvoerende komitee van dié party in Transvaal gedien. Ná Januarie 1941 was sy lid van die Afrikanerparty, gestig deur Hertzogiete wat die HNP of V verlaat het. Ideologies het die Afrikanerparty en die Nasionale Party nie veel van mekaar verskil nie. Die grootste verskil was dat die Afrikanerparty die Kleurlinge beskou het as deel van die Afrikaners. Volgens dié party was Kleurlinge en Afrikaners gelyke vennote. Dit is iets waarmee dr. D.F. Malan hom nie kon versoen nie.
Swangerskap
Aborsie
Aborsies kan op 'n aantal maniere geïnduseer word, afhangende van die ouderdom van die embrio en fetus en die rede vir aborsie (verskil ook van land tot land). Gewoonlik word daar vroeg in die swangerskap gebruik gemaak van 'n sg. "aborsiepil", Mifepristone en Misoprostol (soms gevolg deur 'n dosis van 'n prostaglandienanaloog), of 'n suigkurretasie, waarmee die embrio/fetus uit die baarmoederholte verwyder word deur middel van 'n buisie. Soms word ook antiprogesteroon voorgeskryf, gevolg deur 'n dosis van 'n prostaglandienanaloog.
Mabel Malherbe
Ná die Volksraad
In 1941 het Anna Neethling-Pohl, Eldie Buurman en Christie Muller vir Malherbe genooi om ’n vroueoptog na die Uniegebou te lei om ’n klagskrif aan genl. Jan Smuts, die eerste minister, te oorhandig waarin hulle betoog teen Suid-Afrika se deelname aan die Tweede Wêreldoorlog. Sy is dié eer bewys omdat sy sterk teen die oorlogspoging gekant was. Dr. Hendrik Verwoerd, redakteur van Die Transvaler, het die sameroepers gevra om nie toe te laat dat ’n "omstrede politieke figuur" soos Malherbe die optog lei nie. Malherbe en haar man het nie die Gesuiwerde Nasionale Party gesteun nie en was dus polities in ’n ander kamp as die Nasionaliste wat teen die oorlog gekant was. Malherbe was woedend, maar het steeds aan die optog deelgeneem, hoewel sy redelik na aan die agterkant geloop het.
Skrywer
Malherbe se liefde vir die joernalistiek het uiting gevind in talle publikasies. In 1931 het sy 'n bydrae, getitel 'Die Afrikaner-Vrou', gelewer in die boek Ons land en volk wat Harm Oost saamgestel het. 'n Aantal van haar artikels het in tydskrifte verskyn en sy het ook twee bundels saamgestel uit bydraes wat in Die Boerevrou verskyn het, naamlik Die Boerevrou-boek (Pretoria, 1950) en Juwele wat steeds bekoor (Johannesburg, 1952). In 1953 het die Universiteit van Pretoria haar met die toekenning van 'n eredoktorsgraad in die lettere vereer vir die groot dienste wat sy aan die Afrikaanse taal en kultuur gelewer het.
Swangerskap
Aborsie
Later in die swangerskap, gewoonlik tydens die tweede simester, is bostaande metodes nie meer moontlik nie en moet sjirurgies ingegryp word. Tydens dilatasie en kurretasie (D en K) en dilatasie en evakuasie (D en E) word die baarmoeder oopgemaak en die fetus verwyder. 'n Ander metode wat nouliks meer gebruik word is die inspuiting van soutwater, ureum of kaliumchloried in die amnion- of vrugsak wat die swangerskap afbreek.
Mabel Malherbe
Skrywer
Anna Neethling-Pohl sluit haar artikel oor Malherbe in Huisgenoot van 1 Junie 1945 as volg af: “Ná 'n stormagtige lewe, 'n lewe van naastediens en die wil om by te dra tot die uiteindelike onafhanklikheid van haar volk, is Mabel Malherbe vandag 'n kalm, ewewigtige vrou wat tot die groep Afrikaners behoort wat nugter staan teenoor sowel die deugde as die swakhede van haar volk. Leipoldt het op ‘n keer geskryf: ' 'n Volk die word nie sommer soos die koring groot, en die tyd het aangebreek dat ons al meer moet wegdoen met illusies, met chauvinistiese woorde en houdings en met 'n gerieflike agteroorleunery op alles wat die voorvaders gedoen het. Ons het 'n voortsettingstaak. Ons moet met altyd strenger tug ons mense en kragte saamgord,’ en ons beperk tot die uitbouing van dié elemente in ons volkslewe wat sal bydra tot 'n verdieping daarvan. Ons moet ophou om die lewe van 'n volk aan ons eie beperkte lewetjies te meet en, soos Moses, tevrede wees om die visioen van die beloofde land te sien. Maar dan moet ons intussen eerlik en onbevrees en voortdurend en hard werk daarvoor. Elkeen moet sy plekkie vol staan.”
Gesinslewe
Malherbe is op 13 April 1904 getroud met die prokureur Kenne Nicolaas De Kock Malherbe. 'n Seun en 'n dogter is uit dié huwelik gebore.
Gilbert Ryle
Nalatenskap en invloed
Sy hoofwerk The Concept of Mind word met publikasie gesien as van die belangrikste werke in die filosofiese psigologie en ook in die ordinary language-beweging. Vanaf die jare 1960s en 1970s egter, word kognitiewe teorieë soos dié van Noam Chomsky, Herbert Simon en Jerry Fodor steeds meer prominent en verdring die behavioristiese opvattinge. Die twee belangrikste teorieë in die filosofie van die gees na die Tweede Wêreldoorlog, enersyds die verteenwoordiging sienings van Jerry Fodor en andersyds die funksionalisme van Wilfrid Sellars, gaan veral oor hierdie "interne" kognitiewe toestande. Daar is egter, byvoorbeeld by Daniel Dennett (wie tewens 'n voorwoord geskryf het vir 'n nuwe uitgawe van 'n boek van Ryle) 'n nuwe belangstelling in die werk van Ryle aanmoedig. Ryle bly so 'n belangrike verdediger van die moontlikheid om 'n helder en betekenisvolle interpretasie te bied van die "hoër" menslike aktiwiteite sonder om terug te val op iets abstrak soos die siel.
Daarnaas het Ryles se idee van "dik beskrywing" (thick description), soos voorkom in "The Thinking of Thoughts: What is 'Le Penseur' Doing?" en Thinking and Reflecting 'n sterk invloed uitgeoefen op kulturele antropoloeë soos Clifford Geerts.
Bron
Vertaal uit die Nederlandse Wikipedia
Anilien
Anilien is 'n organiese verbinding met 'n formule. Anilien is die eenvoudigste aromatiese amien, bestaande uit 'n fenielgroep ('n sikliese groep atome met die formule ) wat aan 'n aminogroep geheg is. Dit is 'n bedryfsbeduidende handelschemikalie, sowel as 'n veelsydige uitgangsmateriaal vir fyn chemiese sintese. Die belangrikste gebruik daarvan is die vervaardiging van voorlopers vir poliuretaan, kleurstowwe en ander industriële chemikalieë. Soos die meeste vlugtige amiene, het dit die geur van vrot vis. Dit vlam maklik aan en brand met 'n rokerige vlam wat kenmerkend is van aromatiese verbindings.
Soos ander amiene, is anilien 'n basis (pKaH = 4.6) en nukleofiel, hoewel dit 'n swakker basis en armer nukleofiel is as struktureel soortgelyke alifatiese amiene.
Geskiedenis
Aniline is die eerste keer in 1826 deur Otto Unverdorben geïsoleer deur vernietigende distillasie van indigo kleurstof. Hy het dit Crystallin genoem. In 1834 het Friedlieb Runge 'n stof van steenkoolteer geïsoleer wat 'n pragtige blou kleur gehad het toe dit met chloriedkalk behandel is. Hy het dit kyanol genoem. In 1840 het Carl Julius Fritzsche (1808–1871) indigo met bytende potas behandel en het 'n olie gekry wat hy anilien genoem het, na 'n indigo-opbrengende plant, anil (Indigofera suffruticosa).
Sintetiese kleurstofbedryf
In 1856, terwyl hy probeer om kinien te sintetiseer, het William Henry Perkin (die student van die Duitse chemikus August Wilhelm von Hofmann), mauvein ontdek en die eerste kommersiële sintetiese kleurstof begin vervaardig. Ander anilienkleurstowwe het gevolg, soos fuchsin, safranin en indulien. Ten tyde van die ontdekking van mauveine was anilien duur. Kort daarna, met die toepassing van 'n metode wat in 1854 deur Antoine Béchamp gerapporteer is, is dit "per ton" voorberei. Die reaksie, wat Béchamp se reduksie genoem is, het die ontwikkeling van 'n massiewe kleurstofbedryf in Duitsland moontlik gemaak. Vandag is die naam van BASF, oorspronklik Badische Anilin- und Soda-Fabrik, nou een van die grootste chemiese verskaffers. Dit weerspiel die nalatenskap van die sintetiese kleurstofbedryf wat gebou is op anilienkleurstowwe en uitgebrei deur die verwante "azo-kleurstowwe". Die eerste azo-kleurstof was aniliengeel.
Ontwikkelings in medisyne
In 1932 soek die maatskappy Bayer vir mediese toepassings vir sy kleurstowwe. Gerhard Domagk het 'n rooi azo-kleurstof as 'n antibakteriese middel geïdentifiseer, wat in 1935 bekendgestel is as die eerste antibakteriese middel, prontosil. Teen die 1940's is meer as 500 verwante sulfa-middels vervaardig. Medisyne wat baie na gevra is tydens die Tweede Wêreldoorlog, hierdie eerste "wondermiddels", chemoterapie van groot effektiwiteit, het die Amerikaanse farmaseutiese industrie aangedryf. In 1939 het Howard Florey Fleming, aan die Universiteit van Oxford en op soek na 'n alternatief vir sulfa-medisyne, penisillien ontwikkel tot die eerste sistemiese antibiotika, penisillien G. (Gramicidin, ontwikkel deur René Dubos aan die Rockefeller-instituut in 1939, was die eerste antibiotika, maar die toksisiteit daarvan het dit beperk tot plaaslike gebruik.) Na die Tweede Wêreldoorlog het Cornelius P. Rhoads die chemoterapeutiese benadering tot kankerbehandeling ingestel.
Vuurpylbrandstof
In die veertiger- en vroeë vyftigerjare is anilien gebruik met salpetersuur of stikstoftetroksied as vuurpylbrandstof vir klein missiele en die Aerobee-vuurpyl, 'n vroeë Amerikaanse vuurpyl. Die twee brandstofkomponente is hipergolies (die komponente ontsteek spontaan) en lewer 'n hewige reaksie op kontak. Anilien is later deur hidrasien vervang.
IBooks Author
iBooks Author is sagteware om e-boeke mee te skryf. Dokumente wat in iBooks Author geskep is kan as ’n PDF-lêer gestoor word of na Apple se iBooks-boekwinkel gepubliseer word. iBooks Author is gratis beskikbaar in die Mac-toepwinkel.
Apple het iBooks Author op 19 Januarie 2012 tydens ’n spesiale onderwys-gefokusde geleentheid in New York Stad bekend gestel. Terselfdertyd het Apple ook iBooks 2 en ’n nuwe kategorie in die iBooks-boekwinkel vir handboeke bekendgestel. Dit is eiendomsagteware en is slegs beskikbaar vir Mac OS X.
Apple beskryf iBooks Author as ’n hulpmiddel vir “opvoeders en kleiner uitgewers om hul eie boeke te skep”. Dokumente wat in iBooks Author geskep is mag slegs teen ’n koste verkoop word indien dit deur Apple aanvaar en versprei word, maar outeurs het steeds die opsie om hul werk elders te versprei indien dit gratis gedoen word.
Baie Aspekte van ’n dokument insluitend teks, lettertipes, kleure, voor- en agtergrondbeelde, interaktiewe dingesies (widgets) en grafieke, kan in Wusiwuk (Wat u sien is wat u kry)-modus geredigeer word. Inhoudsopgawes en woordelyste kan met ’n mate van outomatisering bestuur word. Die gebruikerskoppelvlak en redigereingseienskappe word beskryf as byna identies aan Apple se Keynote en Pages-produkte.
Apple het sy posisie oor die regte van eboeke wat deur iBooks Author geskep is op 3 Februarie 2012 verduidelik om die kontroversie rondom die uitsluitlike verkoop van die eboeke deur die iBooks-boekwinkel aan te spreek. Hulle het gespesifiseer dat slegs boeke wat die .ibooks-agtervoegsel dra blootgestel is aan sulke beperkings. Apple het ook gespesifiseer dat die gebruik van die sagteware om teks of PDF-lêers te skep binne die gebruikersooreenkoms val. Daar word steeds van uitgewers van boeke wat te koop is in die iBooks-boekwinkel verwag om ’n ISBN te koop maar die verspreiding van gratis boeke het nie dieselfde vereiste nie.
Die uitset van iBooks Author is ’n lêerformaat soortgelyk aan die EPUB-standaard, en is die besitreg van Apple en het uitbreidings wat dit verhoed om universeel leesbaar of wysigbaar te wees as ’n EPUB-dokument. Die formaat gebruik ongedokumenteerde, gepatenteerde XML-naamruimtes en ongedokumenteerde uitbreidings vir CSS.
Eva Bella
Eva Bella (gebore 4 Junie 2002) is 'n Amerikaanse aktrise. Sy is bekend vir haar rolle in die rolprente The Wind Rises (2013), Frozen (2013), Mr. Peabody & Sherman (2014), en It (2017).
Edmond Halley
Hy het die eerste (teleskopiese) studie van die sterre van die suidelike hemelruim gemaak. Hy het die posisie van 340 sterre bepaal en dit in die Catalogus Stellarum Australium gepubliseer. Halley is veral bekend vir sy werk op die gebied van komeetbane: Hy het ontdek dat die komete van 1531, 1607 en 1682 dieselfde een is wat elke 76 jaar terugkeer. Dit is nou bekend as Halley se Komeet. Dit het in 1986 die laaste keer hier sy verskyning gemaak en sal weer in middel 2061 van die Aarde af te sien wees. Halley het ook die eiebeweging van sterre (die verplasing van sterre aan die hemelruim ten opsigte van die agtergrondsterre) ontdek.
Wynbou in Chili
Die wynboubedryf in Chili het 'n lang tradisie en trek voordeel uit die besonder gunstige klimaattoestande in die land. Warm temperature bedags en somernagte, waartydens die lug in die wingerde soms tot minder as 10 °C afkoel, is belangrike klimatiese voorvereistes vir Chili se ryk wyne met hulle kenmerkende komplekse smake. Danksy die laer werkkoste het Chili op die wêreldmark reeds 'n strawwe mededinger vir die Franse wynboubedryf geword.
Edmond Halley
Lewe en loopbaan
Halley is op 8 November 1656 in Londe n gebore en van jongs af het hy in die sterre belang gestel. In 1676, as 20-jarige student aan die Universiteit van Oxford, het hy reeds 'n verhandeling oor planeetbane gepubliseer. Sy studies het hom met John Flamsteed, hoof van die pas gestigte Greenwich-sterrewag wat in 1675 opgerig is, in aanraking gebring.
Flamsteed wou die sterre van die noordelike hemelruim begin katalogiseer en Halley was gretig om dieselfde met die suidelike sterrehemel te doen. Die Britse regering het hom in 1676 na St. Helena, die suidelikste Britse besitting in die Atlantiese Oseaan, gestuur am navorsing te doen. Hy het die posisies van 340 sterre gekatalogiseer en sy waarnemings is in 1679 in die Catalogus stellarum Australium gepubliseer.
Wynbou in Chili
Geskiedenis
Die moderne Chileense wynbou het met die immigrasie van Franse wynboere teen die middel van die 19de eeu 'n aanvang geneem. Die Franse het hulle eie druiwesoorte soos byvoorbeeld Cabernet Sauvignon en Chardonnay uit die wynbougebiede van Bordeaux en Boergondië saamgebring. Weens die afgeleë ligging van die land is Chili in die 19de eeu nie deur die Amerikaanse druiweluis geraak nie, wat Europa se oorspronklike druiwesoorte vernietig het. Ook ander plantsiektes soos meeldou kom in Chili steeds nie voor nie, sodat plaaslike wynboere slegs klein hoeveelhede chemikalieë moet gebruik. Ook veredeling van druiwesoorte is hier nie noodsaaklik nie.
Edmond Halley
Lewe en loopbaan
Dit was van die eerste sistematiese navorsing wat met 'n teleskoop gedoen is. Die teleskoop was 'n betreklik nuwe uitvindsel van Galilei, wat die eerste teleskoop aan die begin van die eeu gebou het. Met sy terugkeer het Halley sy M.A.-graad aan die Universiteit van Oxford verwerf en lid geword van die Royal Society. Hy het 'n private sterrewag by Islington opgerig en met Isaac Newton, die geniale Britse wetenskaplike, bevriend geraak. In 1687 het Halley op eie koste Newton se Principia laat druk.
Wynbou in Chili
Geskiedenis
Chili se wynuitvoere was in die 1980's net soos die gehalte van sy wyne nog relatief beskeie; in 1985 is wyn ter waarde van slegs VSA-$ 10 miljoen uitgevoer. Maar met die oprigting van 'n reusagtige wyngoed in die Chileense Sentraalvallei het die Spaanse onderneming Miguel Torres in 1981 die hoeksteen vir die land se suksesvolle toetrede tot die wêreldmark van topwyne gelê, en in 1998 het die wynuitvoere reeds VSA-$ 550 miljoen beloop.
Edmond Halley
Lewe en loopbaan
Tussen 1698 en 1700 het hy ŉ seereis in die suidelike Atlantiese Oseaan onderneem am navorsing in verband met die aarde se magneetveld te doen. Op sekere plekke wyk die magneetnaald af van die geografiese noorde en Halley het ŉ isogoonkaart vir skeepvaart opgestel om sulke plekke aan te dui. In 1703 is Halley as hoogleraar in die meetkunde in Oxford aangestel en in 1720 het hy Flamsteed as hoof van die Greenwich-sterrewag opgevolg. Deur vergelykings tussen moderne sterposisies en die wat eeue tevore aangeteken was, het Halley vasgestel dat sommige van die sogenaamde "vaste" sterre soos Sirius, Arcturus en Aldebaran se posisies ten opsigte van ander sterre verander het. Dit was van die eerste aanduidings dat feitlik alle hemelliggame beweeg. As hoof van Greenwich het Halley homself 'n 18 jaar lange taak opgelê, naamlik 'n studie van die maanbaan se posisies om die son. Die werk is kort voor sy dood op 25 Januarie 1742 voltooi en in 1752 gepubliseer as Astronomical tables, wat 'n waardevolle bydrae tot seevaart en die wetenskap was.
Wynbou in Chili
Geskiedenis
Die buitengewone sukses van Chileense wyne het vervolgens 'n aantal bekende beleggers uit die buiteland gelok, waaronder Rothschild, Larose Trintaudon, Grand Manier, Robert Mondavi en die Christian-gebroeders.
Edmond Halley
Halley se komeet
Halley se grootste bydrae was op die gebied van die sterrekunde vir sy werk oor komeetbane. Deur sommige van sy vriend Isaac Newton se wiskundige metodes te gebruik, het Halley die bane van 24 komete wat sedert die 14e eeu verskyn het, bereken. Die bane van drie komete wat in 1531, 1607 en 1682 verskyn het, het ooreengestem en Halley het afgelei dat dit dieselfde komeet moes wees, met 'n wenteltyd van 76 tot 79 jaar. Hy het voorspel dat die komeet, wat uiteindelik "Halley se komee t" genoem is, weer in 1758 of 1759 sou verskyn. In Desember 1758 het die komeet toe wei sy verskyning gemaak.
Wynbou in Chili
Tipiese Chileense wynsoorte
Die ou Carménère-druiwesoort uit Bordeaux word as Chili se mees tipiese wynsoort beskou, en die plaaslike wynbedryf is die enigste ter wêreld wat dit grootskaals en op 'n professionele manier verbou. Net soos die druiwesoorte Cabernet Sauvignon, Syrah, Merlot en Pinot Noir word Carménère deur ander lande se wynbedrywe, wat deur siektes gepla is, heringevoer.
Edmond Halley
Halley se komeet
Halley het hiermee ook bewys dat komete, wat in ontsaglike elliptiese bane om die son beweeg, deel van die sonnestelsel is. Voorheen is geglo dat komete sporadies hul verskyning maak en dan weer vir altyd verdwyn. Halley se berekenings is uiteengesit in A Synopsis of the astronomy of comets (1705). Volgens geskiedkundige geskrifte is Halley se komeet in 240 v.C. reeds waargeneem. Die komeet is laas in 1910 gesien, slegs 89 miljoen km van die son af. Sy afstand van die aarde was nog minder, naamlik 23 miljoen km.
Naoji Ito
Naoji Ito (伊藤 直司) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Wynbou in Chili
Tipiese Chileense wynsoorte
Terwyl die Pais in 1985 nog 44 persent van die land se wynbou-oppervlak beslaan het, is sedert die 1990's in toenemende mate druiwesoorte van hoë gehalte aangeplant. Nuwe soorte soos die rooi Syrah, Moscatel Alejandria (witwyn) en die rooiwyn Tintoreras is hierby in Chili ingevoer.
Bontnuwejaarsvoël
Die bontnuwejaarsvoël (Oxylophus jacobinus) is 'n algemene, intra-Afrika broeiende somertrekvoël uit Noord-Afrika en Suid-Asië. Hulle kom in boomveld, ruigtes en doringboomsavanne voor. Die voël word 34 cm lank en weeg 70 – 92 gram. In Engels staan die voël bekend as die Jacobin Cuckoo.
Wynbou in Chili
Wynbougebiede
Chili strek oor 'n lang afstand in noord-suidelike rigting en behels 'n aantal verskillende klimaatgebiede. Die wynbedryf is gekonsentreer op vier hoofsaaklike wynbougebiede, wat in kleiner streke verdeel word en almal tussen die 30ste en 38ste breedtegraad lê.
Maipo, sowat 100 kilometer suid van die hoofstad Santiago de Chile, word as die beste wynbougebied beskou. Die aangrensende Rapel-vallei in die suide lewer rooi topwyne op. In die Région de Maule in Suid-Chili word veral Pais-rooiwyne verbou, terwyl die wynbougebied Casablanca naby die Pasifiese kus die beste witwyne, waaronder Chardonnay en Sauvignn, oplewer.
Bontnuwejaarsvoël
Die voël is 'n broeiparasiet en gebruik die tiptolle en fiskaallaksman as broeigashere.
Nel Swart
Lewe en werk
Petronella Beekman is op 9 Julie 1928 in Rotterdam in Nederland gebore as oudste kind van die timmerman Pieter Beekman en Ans Beekman. Sy word vernoem na haar vader en haar noemnaam het Nelly geword wat later verkort is tot Nel. Later word ’n broer, Henk, gebore.
Op Rotterdam begin Nel se skoolopleiding, waar sy eers na die kleuterskool gaan en daarna na die “grote school”. In Mei 1936 immigreer haar vader na Suid-Afrika nadat hy vir drie jaar in Nederland werkloos was en van staatshulp moes leef. Hy vestig hom op Ermelo, waar sy neef gewoon het en hom verseker het dat hy daar werk sou kon kry. Teen November 1936 het hy genoeg geld gespaar om sy vrou en twee kinders ook per skip na Suid-Afrika te laat kom, waar hulle in Kaapstad voet aan wal sit en daarna in Ermelo gevestig word. Haar skoolopleiding ontvang sy dan vanaf graad twee op Ermelo. Weens haar pa se werk trek hulle aanvanklik baie rond en sy gaan dan so in 1938 skool op Pongola en tussen 1938 en 1940 op Amsterdam in Oos-Transvaal. Daarna is hulle terug na Ermelo, waar sy na die Van der Merwe Laerskool gaan. Hiervandaan is hulle na Tzaneen en vir vyf kwartale is sy in die koshuis op Merensky. Hulle trek terug na Ermelo en sy matrikuleer in 1946 aan die Hoërskool Ermelo. Die agtergrond van hierdie jare skets sy in die vervolgverhaal Die duiwel is los, wat baie jare later in Sarie verskyn en ook in boekvorm uitgegee word.
Na skool spandeer sy ’n jaar aan die Convent of the Sacred Heart om haar te bekwaam in tik, snelskrif en shorthand en werk dan as tikster by die Landbank. In 1948 besoek die gesin Nederland om die familiebande te verstewig en terug in Ermelo werk sy hierna vir vier jaar by die prokureursfirma Bekker Brink en Brink as tikster.
Sy is in 1954 getroud met die boer Hendrik Johannes (Hennie) Swart. Hulle verhuis na Komatipoort se distrik, waar hulle drie seuns gebore word. Na ’n paar jaar trek hulle na Moosrivier, die sitrus en druiwe landgoed van oud-minister Hendrik Schoeman, waar Hennie vir veertien jaar bestuurder is en Nel in die kantoor werk met administrasie. Die seuns behaal hier op Groblersdal almal hulle matriek en daarna verhuis hulle weer, terug na Ermelo, waar Hennie in diens tree van die Stadsraad. Sy tree weer in diens van die prokureursfirma Bekker Brink en Brink, waarna sy in 1983 ’n besigheid saam met ’n vennoot begin om vermiste persone op te spoor. Hennie tree af in Maart 1993 en na aftrede bly hulle steeds op Ermelo. Sy is die stigter van die Ermelo Leeskring.
Nel Swart is in 2005 op Ermelo oorlede.
Skryfwerk
Sy begin skryf as matriekdogter en ’n artikelreeks word deur die Nederlandse tydskrif Libelle gepubliseer. Daarna volg ’n kortverhaal vir Sarie en dan verskeie kortverhale en vervolgverhale vir tydskrifte soos Sarie, Huisgenoot, Keur en Landbouweekblad, terwyl sy ook romans en boeke vir boekklubs lewer en ook ’n operette skryf wat baie suksesvol opgevoer word.
Aanvanklik skryf sy onder die naam Nelly Beekman. Haar eerste jeugverhaal is Vadertjie Brompot, waarmee sy ’n derde prys wen in ’n wedstryd van die uitgewer Van Schaik. Hierna volg Kokkie op die plaas en Die wedstryd, terwyl sy ook verskeie werke uit die wêreldletterkunde vir kinders in Afrikaans oorvertel. Hierdie werke sluit in Don Quichot van Miguel de Cervantes, Tyl Uilspieël en Die wonderbaarlike avonture en reise van Baron von Münchhausen van Erich Kästner, Heidi van Johanna Spyri, Ivanhoe van Walter Scott, Die laaste Mohikaan van James Fenimore Cooper, Jo en haar susters van Louisa May Alcott en Tom Sawyer word speurder van Mark Twain.
Sy raak veral bekend vir haar liefdesverhale en jeugverhale onder die skuilnaam Jo Jooste. Aanvanklik lewer sy liefdesverhale vir volwassenes en Niks ooit weer dieselfde nie, Skimmels voor die koets, Skimmeldag en Vir ’n tiekie gebore, onder andere, val in hierdie kategorie. Hou dan jou belofte het Famke Nieudorp as hoofkarakter. Sy kry ’n brief om die direkteur van die grootste bank in Rotterdam te gaan spreek. Daar word sy ingelig dat haar moeder eintlik die buite-egtelike dogter is van ’n Suid-Afrikaanse man, wat nou baie oud en sieklik is en graag sy kleindogter wil sien voor hy sterf. Om Suid-Afrika toe te gaan, sal egter Famke se lewe heeltemal omvergooi. Die kortverhaal Een plus twee wat sy onder hierdie naam skryf word in die versamelbundel Om lief te hê opgeneem, wat ’n keur bevat van die mooiste liefdesverhale wat in Sarie verskyn het. Haar kortverhale verskyn ook in ander versamelbundels, insluitende Sarie se liefdestreffers en Kortverhaalkeur. Die novelle Sprokkelhout word opgeneem in die versamelbundel Bittersoet sewe. Sy skryf ook jeugverhale onder die naam Jo Jooste. In Optelgoed is hougoed tel Nicolaas (Nieknak) ’n aktetas op nadat ’n skurk dit in ’n skermutseling met die polisie laat val. Hy besluit om dit te hou, maar hierdie besluit besorg hom oneindige probleme. Optelgoed is hougoed is in 1992 ’n naaswenner van die ATKV Kinderboekprys vir ouderdomsgroep 10-12 jaar. Weghollers wen nie se twaalfjarige Ursula is na die dood van haar ma verplig om uit Engeland na haar pa in Suid-Afrika te kom. Sy is totaal vreemd vir haar nuwe omgewing, nuwe skool en nuwe gesin, wat ’n stiefbroer insluit.
Elk vir mekander skryf sy onder haar eie naam. Die verhaal handel oor die vriendskap van twee seuns wat uit verskillende kulturele en sosiale omstandighede kom. Yusuf Sheikh, ’n Indiërseun, se pa is as dief in die tronk dood en hy woon in armoede saam met sy oupa. Om geld te kry om vir sy verlamde sussie Jasmeen ’n speelding te koop, kry hy werk as joggie by ’n gholfbaan. Hier ontmoet Yusuf vir Josef (Joof) wat albei sy bene in ’n ongeluk verloor het en die twee uitgeworpenes word vriende. In 1992 ontvang Elk vir mekander die M.E.R.-prys asook die ATKV Kinderboektoekenning vir ouderdomsgroep 10-12 jaar.
Die Rapport-Satbelprys is in 1977 aan haar toegeken vir die draaiboek van Een vir elke dag van die week, maar die draaiboek word weens geldtekort nooit verfilm nie.
Publikasies
Werke wat uit haar pen verskyn sluit in:
Swerwer-dryfvis
Die swerwer-dryfvis (Schedophilus velaini) is 'n vis wat voorkom in al die oseane van die wêreld en reg rondom die Suider-Afrikaanse kus; ook in St. Helena, Tristan da Cunha, Nieu Seeland en Australië. In Namibië staan die vis bekend as die swart bottervis en in Engels as die Peregrine driftfish.
Voorkoms
Die vis se lyf is donker olyfgroen aan die bokant, silwer aan die onderkant en word tot 73 cm groot.
Habitat
Die vis leef in water wat 30 – 400 m diep is en word gewoonlik saam met jellievisse gesien.
Die Boerevrou
duimnael|regs|200px|[[Anna Neethling-Pohl het in 1945 'n artikel oor Mabel Malherbe, stigter en redakteur, vir Die Huisgenoot geskryf waarby dié foto verskyn het.]] Die Boerevrou was die eerste Afrikaanse vrouetydskrif en het in Pretoria onder redakteurskap van Mabel Malherbe verskyn van Maart 1919 tot Desember 1931, toe dit gestaak moes word weens geldelike probleme, wat vererger is deur die Groot Depressie. Hoewel die sirkulasie blykbaar nie meer as duisend was nie, het dit ’n groot invloed gehad op veral Afrikaanse vroue in die destydse Transvaal.
duimnael|links|180px|Die skrywer [[M.E.R. het saam met Malherbe by Die Boerevrou gewerk, die eerste Afrikaanse vrouetydskrif. ]]
regs|duimnael|200px|Die voorblad van Die Boerevrou van Mei 1926.
duimnael|links|180px|Van die digter dr. [[A.G. Visser het gereeld bydraes in Die Boerevrou verskyn.]]
duimnael|regs|200px|Die oudpresident van die [[Oranje-Vrystaat F.W. Reitz was van die digters wie gedigte in Die Boerevrou gepubliseer is.]]
Agtergrond
Mabel Malherbe (1879–1964) het vroeg reeds 'n groot liefde vir die joernalistiek geopenbaar. In 1945 het sy vir ’n artikel in Huisgenoot aan Anna Neethling-Pohl vertel hoe dit gebeur het dat sy Die Boerevrou begin het. Sy en haar man het op ’n dag ’n tentoonstelling besoek en is daar oorgehaal om op die Farmer’s Weekly in te teken. Toe sy tuiskom, kry sy die beskeie vroueblaadjie, The Homestead, daarin. Dadelik het sy gevoel dat haar eie volk se vroue so 'n publikasie broodnodig het. So kom sy daartoe om Die Boerevrou te stig, onder aanmoediging van haar oom Eugène Marais. Sy het in die hoofbestuur van die Nasionale Vroueparty gebly, maar bedank die sekretariële werk om al haar aandag aan Die Boerevrou te wy. Pohl skryf: “Hierdie blad, wat sy jare lank bestuur het en waarvoor haar man die geld gevind het, het in dringende en groot behoefte voorsien. Ek is oortuig daarvan dat ons nouliks die belangrikheid daarvan kan oorskat. Dit is dan ook mev. Malherbe se grootste diens aan haar volk gewees dat sy deur middel van haar blad die vrouens meer volksbewus gemaak het, hulle besliste leiding in verskillende sake gegee en hul lewens verdiep en verryk het.”
Stigting
Hierdie eerste Afrikaanse vroueblad se eerste uitgawe het in Maart 1919 in Pretoria verskyn. Hermann Giliomee skryf oor haar beweegrede vir dié moedige poging: "Sy was ’n Engelssprekende wat in ’n storie republikeinse familie ingetrou het. Sy het selde Afrikaans gepraat, min kerk toe gegaan en haar eie familie (gesin) het verengels. Nogtans het sy bewustelik besluit om haar as ’n Afrikaner te identifiseer. As ’n jong vrou het dikwels op Transvaalse plase gekom waar vrou haar raad gevra het oor gesondheid, huishoudelike sake en kindersorg. Sy het Die Boerevrou begin omdat sy al die daaglikse probleme van hierdie vroue wou behandel in ’n taal wat hulle verstaan."
Medewerkers
Malherbe het daarin geslaag om van 1920 af 'n aantal jare lank die medewerking van die skryfster M.E.R. as assistent-redakteur te verkry, wie se eerste kortverhale in dié blad verskyn het. Sy het ook bydraes van haar oom Marais ontvang en talle gedigte van hom het vir die eerste keer in hierdie tydskrif verskyn. Vir die eerste uitgawe het hy die gedig "Waar Tebes in die Stil Woestyn" geskryf. Neethling-Pohl meen dit is "miskien een van haar grootste gifte aan die volk dat sy dié begaafde digter voortdurend aangepor en gepla het om gedigte en prosastukke vir haar lesers beskikbaar te stel". Digters en skrywers soos Jan F.E. Celliers, A.G. Visser, Toon van den Heever en F.W. Reitz het gereeld bydraes gelewer, terwyl die skilders J.H. Pierneef en E. Mayer illustrasies vir die blad geteken het. Neethling Pohl skryf Malherbe het die volk en sy kunstenaars so aan mekaar bekendgestel. Die Boerevrou was altyd keurig versorg en, sonder om te preek, het dit smaak vir eie, nasionale kuns bevorder. Dr. C. Louis Leipoldt en ander medici het in 'n gesondheidsrubriek noodsaaklike voorligting oor allerlei siektes gegee.